PROVISIÓN DO POSTO DE TRABALLO DE XEFATURA DE SERVIZO DE RECADACIÓN VOLUNTARIA E EXECUTIVA DO ORAL
ADMINISTRACIÓN LOCAL — Provincial — Deputación Provincial (Persoal, oposicións, 01/10/2021)

O deputado, en virtude das competencias delegadas da Presidencia en materia de persoal, dita a seguinte No Boletín Oficial da provincia de Pontevedra (BOPPO) do día 28 de xullo de 2021 publicase a convocatoria de provisión do posto de traballo de xefatura de Servizo Recadación Voluntaria e Executiva do Servizo ORAL, a través do sistema de libre designación. Posteriormente no BOPPO nº 148, do 4 de agosto de 2021 publicase unha rectificación das bases con respecto as características do posto de traballo obxecto de provisión. No Diario Oficial de Galicia (DOG) do 11 de agosto de 2021 publicase o extracto de dita convocatoria, data a partir da cal comezou o prazo de presentación de solicitudes durante 15 días hábiles. Dentro deste prazo presentase as seguintes solicitudes: D. PETRU IOAN APESTIGUE DAHANE, funcionario do grupo A1 da Escala Superior de Finanzas da Xunta de Galicia e funcionario do Estado do grupo A2 do corpo técnico de facenda da Axencia Tributaria, con titulación universitaria superior sen acreditar. D. ROBERTO IGNACIO GOCHEV GUILLENEA, funcionario de carreira, técnico de administración xeral do Concello da Pobra do Caramiñal do grupo A1, con titulación de Licenciatura en Economía. Dª. RIME MARCINKOWSKA GUEREDIAGA, funcionaria de carreira, técnica de administración xeral da Deputación Provincial de Lugo, con titulación de Licenciatura en ADE. De conformidade co disposto na base quinta da convocatoria, o Servizo de Recursos Humanos unha vez verificado o cumprimento dos requisitos esixidos nas bases, dou traslado do expediente ó deputado delegado de persoal para a designación da persoa seleccionada (ou a declaración do posto como deserto), o que deberá estar motivado con referencia ao cumprimento dos requisitos, a observancia do procedemento e á competencia para o nomeamento. Polo exposto, visto o informe do Servizo de RRHH e Formación sobre a solicitudes presentadas, curriculo e demais documentación acreditativa dos méritos alegados; considerando que se seguiron todos os trámites da convocatoria e demais disposicións normativas contidas no artigo 16 do D.93/1991, de 20 de marzo, polo que se aproba o Regulamento de provisión de postos de traballo, promoción profesional e promoción interna da Xunta de Galicia, e artigo 51 e ss. do RD 364/95, de 10 de marzo, de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado, en relación co artigo 101 e 102 da Lei 7/85, de Bases de Réxime Local, así como artigo 24 do V Acordo Regulador para persoal funcionario da Deputación e artigo 92 da Lei de emprego público de Galicia; en virtude das facultades delegadas da Presidencia por Resolución do 01/08/2019 e que me confiren os artigos o 61.12 do Real decreto 2568/86, de 28 de novembro, e artigo 34. h) da Lei 7/85, do 2 de abril, RESOLVO adxudicar o posto de traballo de xefatura de Servizo de Recadación Voluntaria e Executiva do ORAL a D. RUBEN LÓPEZ RODRÍGUEZ, funcionario de carreira do Concello de Pobra do Caramiñal, con praza de técnico de administración xeral do grupo A1, dada a súa idoneidade para o desempeño do posto convocado. A resolución desta convocatoria farase pública no BOPPO. De acordo coa base sexta o prazo de toma de posesión será de tres días hábiles se o destino anterior radica na mesma localidade que a do novo destino e dun mes se radica nunha localidade distinta ou comporta o reingreso ó servizo activo do funcionario. Este prazo comezará a contar a partir do día seguinte ó do cesamento, que deberá producirse dentro dos cinco días hábiles seguintes ó da publicación da resolución no BOPPO. Asinado dixitalmente á marxe. Contra esta Resolución, que pon fin á vía administrativa, poderá interpor recurso potestativo de reposición ante o mesmo órgano que a ditou, no prazo dun mes contado a partir do día seguinte ó do recibo desta notificación (artigos 112 e 123 da Lei 39/2015, de 1 de outubro, do Procedemento Administrativo Común), ou ben, recurso contencioso-administrativo ante o Xulgado do Contencioso-Administrativo de Pontevedra, no prazo de dous meses, de conformidade co artigo 46 da Lei 29/98, de 13 de xullo, reguladora da Xurisdición Contencioso-Administrativa. Todo isto sen prexuízo de que poda utilizar calquera outro recurso que estime conveniente.”